Դամիա Աբելյա

Դամիա Աբելյա Պերես (, ), առավել հայտնի է որպես Դամիա, իսպանացի ֆուտբոլիստ, աջ պաշտպան։

Կարիերա 
Դամիան իր կարիերան սկսել է հանդես գալով քիչ հայտնի կատալոնական «Պերալադա» ակումբում։ 2002/2003 մրցաշրջանում նա հանդես է եկել Տերսերում (իսպանական չորրորդ դիվիզիոն), «Վալենսիա Մեստալիա»-ում, այնուհետև մյուս մրցաշրջանից սկսած սկսեց կրել «Ֆիգերաս» ակումբի մարզահագուստը, որն էլ հանդես էլ գալիս Իսպանիայի երրորդ դիվիզիոնում` Սեգունդա Բ-ում։

2004 թվականին Դամիան տեղափոխվում է «Բարսելոնա Բ», որը նույնպես հանդես էր գալիս Սեգունդա Բ-ում։ Ելույթ գալով հիմնական փոխարինող կազմում, նա խաղադաշտ է դուրս գալիս ինը անգամ, որից հետո կարողանում է գրավել «Բարսելոնա»-յի տնօրինության ուշադրությունը, որի հետ հաղթեց 2005/06 Իսպանիայի առաջնությունը։ 2006 թվականի հունվարին Դամիան վարձավճարային իրավունքով տեղափոխվեց «Ռասինգ» ակումբ, որտեղ դարձավ ակումբի հիմնական աջ պաշտպանը։ «Ռասինգ»-ի հետ միասին նա խաղաց Պրիմերայում (բարձրագույն դիվիզիոնում), անցկացնելով 18 հանդիպում նա աչքի ընկավ չորս գոլով։

2006 թվականի ամռանը Դամին տեղափոխվեց «Ռեալ Բետիս», որը նրա համար վճարել էր 1 մլն եվրո գումար։ Պայմանագիրը կնքվել էր հինգ տարի ժամկետով և ֆուտբոլիստի նախկին ակումբ` «Բարսելոնա»-յի համար տալիս ֆուտբոլիստին հետ գնելու հնարավորություն առաջիկա երկու մրցաշրջանի ընթացքում։ Իր առաջին մրցաշրջանը նոր ակումբում Դամիան ամբողջովին բաց թողեց ազդրի վնասվածքի պատճառով, որը ստացել էր դեռևս «Ռասինգ»-ում հանդես գալու տարիներին։ 2007 թվականին Դամիան վերադարձավ կազմ և արդեն սկսեց հանդես գալ «Բետիս»-ի կազմում, անցկացնելով Պրեմիերայի երկու մրցաշրջան, իսկ այնուհետև մեկ մրցաշրջան էլ Սեգունդայում։

«Բետիս»-ում անհաջող փորձից հետո 2010 թվականի ամռանը Դամիան, ազատ գործակալի կարգավիճակով սկսեց ելույթ ունենալ «Օսասունա»-յում, որը հանդես էր գալիս Իսպանիայի էլիտար առաջնությունում, որի հետ կնքեց երեք տարվա պայմանագիր։ Նա հաջորդ չորս մրցաշրջան անընդմեջ եղել է թիմի հիմնական աջ պաշտպանը, որի հետ խաղաց ավելի քան 120 հանդիպում։ Սակայն երբ 2013/14 մրցաշրջանում թիմը դուրս մնաց բարձրագույն առաջնությունից, ակումբի ղեկավարությունը ստիպված էին իջեցնել ֆուտբոլիստների աշխատավարձը և Դամիին թույլատրեցին նույնիսկ լքել ակումբը ազատ գործակալի կարգավիճակով։

2014 թվականի ամառային տրանսֆերային պատուհանի ընթացքում Դամիան տեղափոխվեց անգլիական «Միդլսբրո» ակումբ, որի հետ նա կնքեց երկամյա պայմանագիր։ «Միդլսբրո»-յի կազմում անցկացնելով յոթ հանդիպում, Աբելյան 2014 թվականի սեպտեմբերին լուրջ վնասեց ծունկը, որի պատճառով ավելի քան մեկ տարի չկարողացավ պաշտոնական հանդիպումներում դուրս գալ խաղադաշտ։ 2016 թվականի մայիսին, երբ լրացավ ակումբի հետ կնքած պայմանագրի ժամկետը, Դամիան լքեց «Միդլսբրո»-ն։

Նվաճումներ 

 Բարսելոնա
 Իսպանիայի չեմպիոն։ 2004-05

Ծանոթագրություններ

Արտաքին հղումներ 
 Ֆուտբոլիստի էջը BDFutbol կայքում
 Ֆուտբոլիստի էջը worldfootball.net կայքում
 

Ֆուտբոլի պաշտպաններ
Անգլիական ֆուտբոլի լիգայի խաղացողներ
Իսպանացի ֆուտբոլիստներ
Բարսելոնայի ֆուտբոլիստներ
Օսասունայի ֆուտբոլիստներ
Ռեալ Բետիսի ֆուտբոլիստներ
Ռասինգ Սանտանդերի ֆուտբոլիստներ
Միդլսբրոյի ֆուտբոլիստներ
Բարսելոնա B-ի ֆուտբոլիստներ
Կատալոնիայի հավաքականի ֆուտբոլիստներ
Ֆուտբոլի կիսապաշտպաններ
Բրայթոն ընդ Հոուվ Ալբիոնի ֆուտբոլիստներ
Սպարտակ Մոսկվայի ֆուտբոլիստներ
Դեպորտիվո Լա Կորունյայի ֆուտբոլիստներ
Ալմերիայի ֆուտբոլիստներ
Ռայո Վալեկանոյի ֆուտբոլիստներ
Դեպորտիվո Ալավեսի ֆուտբոլիստներ
Նովարայի ֆուտբոլիստներ
Բլեքփուլի ֆուտբոլիստներ
Ժիրոնայի ֆուտբոլիստներ
Էրկուլեսի ֆուտբոլիստներ
Սուոնսի Սիթիի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ